માનવમિત્ર, અમદાવાદ : પેટ્રોલ અને ડીઝલની કિંમતો ફરી એકવાર વધી છે. પેટ્રોલની કિંમતોમાં લિટર દીઠ ૧૪ પૈસાનો વધારો થયો છે. જ્યારે ડીઝલની કિંમતોમાં લિટર દીઠ ૧૫ પૈસાનો વધારો થયો છે. દિલ્હીમાં પેટ્રોલની કિંમત ૭૮.૦૫ રૂપિયા અને ડીઝલની કિંમત ૬૯.૬૧ રૂપિયા પ્રતિ લિટર છે. ડીઝલ અત્યાર સુધીના સૌથી મોંઘા સ્તર પર છે. ડીઝલની કિંમત વધવાને કારણે મોંઘવારી વધવાની શક્યતા છે. કારણ કે માલસામાનની હેરફેરમાં વપરાતા વાહનોમાં ડીઝલનો ઉપયોગ થાય છે. ભારતીય ઓઈલ નિગમ તરફથી જાહેર કરવામાં આવેલા આંકડા મુજબ. નવી દિલ્હીમાં ડીઝલની કિંમત ૬૯.૯૧ રૂપિયા પ્રતિ લિટર થઈ છે. જ્યારે સોમવારે તેનો ભાવ ૬૯.૪૬ રૂપિયા પ્રતિ લિટર હતો. જ્યારે રવિવારે નવી દિલ્હીમાં ડીઝલની કિંમત ૬૯.૩૨ રૂપિયા પ્રતિ લિટર હતો.